Venerabili in Christo patri ac domino.. Dei gratia abbati et conventui Cluniacensi, frater G., divina patientia monasterii Sancti Benedicti supra Padum humilis minister, licet immeritus, salutem et orationem in Domino. Bonæ memoriæ A. prædecessore meo viam universæ carnis ingresso, et electione regulariter de me facta, et munere confirmationis obtento, dilectum fratrem G., latorem præsentium, monachum monasterii mihi commissi, cum litteris meis ad vos humiliter duxi destinandum, per quas vobis domino abbati et successoribus vestris super observatione monastici ordinis obedientiam repromitto. Quapropter paternitatem vestram duxi humiliter exorandam, quatinus dictum fratrem G., cum litteris vestris testimonialibus, si placet, quam citius remittere dignemini.